cyanic-selkie/wikianc huggingface dataset:
Amalasunta
Personlig liv
I år 515 giftet Amalasunta seg med Eutharic (ca. år 480 – år 522), en østgotisk adelsmann fra det eldre Amali-dynastiet som tidligere bodde i Det arianske kongerike Hispania. Eutharic var sønn av Widerich (født ca. år 450), barnebarn av Berismund (født ca. år 410), og oldebarn av Torismund (død etter år 400). Det var viktig for Amalasuntas far, Teoderik den store, at hun giftet seg inn i en legitim kongefamilie, da legitimiteten til hennes egne avstamning kunne bli vurdert som tvilsom. Hun var en intellektuell, og var kjent for sin brede kunnskap, som omfattet latin, gresk og gotisk. Hun studerte også filosofi, og det ble sagt at hun «hadde Salomos visdom». Det ble også sagt om henne at hun hadde alle romerske dyder som var forventet av en adelskvinne: lykke, fruktbarhet og tålmodighet, men det ble lagt mer vekt på hennes politiske ferdigheter, som utmerket henne fra andre østgotiske prinsesser. Som de fleste østgotere tilhørte Amalasunta den arianske kristendommen.
Eutharic døde etter få års ekteskap med Amalasunta, og etterlot seg to barn, Atalarik og Matasunta (født ca. år 517, død etter år 550).
Regent
Da faren hennes døde 30. august 526, ble sønnen Atalarik konge, ti år gammel. Amalasunta fungerte som regent for sønnen. Hennes enorme innflytelse kan bli sett i et diptyk av Rufius Gennadius Probus Orestes hvor hun er vist sammen med Atalarik i år 530. Dypt bundet av eldre romersk kultur, ga hun sønnens utdannelse en mer foredlet og litterær retning som passet idéene til hennes gotiske undersåtter. Bevisst på sin egen upopularitet, sørget hun for at tre gotiske adelsmenn ble forvist og senere henretta, fordi hun mistenkte at de konspirerte mot styret hennes. Samtidig åpnet hun samtaler med den østromerske keiseren Justinian I med utgangspunkt i å fjerne seg selv og den gotiske skatten til Konstantinopel. Hennes sønns død 2. oktober 534 medførte i første omgang bare små endringer i rikets tilstand.
Dronning
Etter Atalariks død ble Amalasunta dronning, og regjerte alene i en kort stund før hun gjorde fetteren Teodahad til medhersker for å styrke sin egen posisjon. I noen kilder ble Teodahad omtalt som Amalasuntas ektemann; dette er imidlertid uriktig, all den tid hans kone fortsatt levde da han ble nevnt til medhersker. Teodahad var en fremtredende leder av den gotiske militæradelen, en gruppe som var sterkt imot hennes romer-positive holdning. Amalasunta trodde at samarbeidet ville gjøre hennes kritikere til støttespillere. Teodahad styrket derimot den misfornøyde holdningen blant goterne. Han ga enten selv ordre til, eller i det minste samtykket til, at Amalasunta ble fengslet på øya Martana i Bolsenasjøen, hvor hun ble myrdet i sitt eget bad 30. april i enten 534 eller 535.
Død
Amalasuntas død gav Justinian I den store en grunn til å gå til krig mot østgoterne i et forsøk på å erobre Italia. Ifølge den østromerske historikeren Prokopios var det antatt at Amalasunta og Justinian I hadde et svært nært diplomatisk forhold. Mer spesifikt trodde Prokopios at Amalasunta tenkte å gi Italia til Justinian etter sin egen død. Kort tid etter Amalasuntas mord ble Teodahad byttet ut med Witiges, som var Amalasuntas svigersønn. Med folkets støtte ble Teodahad henrettet av Witiges.
Ettermæle
Carlo Goldoni første skuespill, som ble utgitt i Milano i 1733 var en tragedie om Amalasuntas liv.
Asteroiden 650 Amalasuntha er oppkalt etter henne.
Amalasunta ble spilt av skuespillerinnen Honor Blackman i filmen Kampf um Rom fra 1968.
Aalborg Søfarts- og Marinemuseum
Aalborg Søfarts- og Marinemuseum, som er bygget opp omkring ubåten S329 Springeren og torpedobåten P512 Søbjørnen, ble innviet av Henrik av Danmark 24. mai 1992 i nærvær av Margrethe II av Danmark.
Springeren vil alltid være en del av Museets historie, fordi den var grunnen til etableringen av museet. Da den og de øvrige båtene av Delfinen-klassen som de siste danskkonstruerte og danskbygde undervannsbåter stod foran utfasning fra Søværnet, mente mange, at en av dem burde bevares for ettertiden. Et par initiativrike mennesker i Aalborg hørte om dette, og allerede i 1986 ble de første forhandlinger mellom Aalborg kommune og Søværnet innledet. I 1990 kom Springeren til Aalborg og planene om et egentlig Sjøfarts- og Marinemuseum begynte å ta form.
Det ble raskt gitt tilbud om også å overta gassturbintorpedobåten Søbjørnen, da den skulle utfases. Mange institusjoner og virksomheter som Søværnet, Farvandsvæsenet, Aalborg Havn, Aalborg Værft, rederier og private bidrog med bevaringsverdige gjenstander til det ny museet.
Museet ble med velvillig bistand fra Aalborg kommune plassert i et ideelt maritimt miljø ved Limfjorden og Skudehavnen. I oppbygningen har man arkitektonisk bestrebet seg på å bevare tilknytningen til omgivelserne.
De grønne områder, hvor mange av de større utstillingsgjenstandene er plassert, gir sammen med den åpne bebyggelse både luft og vekselvirkning mellom innen- og utendørs utstillinger.
Razdolnaja
Razdolnaja (russisk: Раздо́льная, til 1972 Суйфун [Suifun]; kinesisk: 綏芬河, pinyin: Suífēn Hé) er en elv som renner fra den kinesiske provinsen Heilongjiang ned i den russiske provinsen Primorskij kraj og tømmer seg i Amurbukta.
Det kinesiske navnet på elven, Suifen He, stammer fra det mandsjuiske navnet Suifun, som betyr «syl» og er inspirert av den sylformede sneglearten Oncomelania.
Elven er 242 km lang (i Russland - 191 km), og den og dens sideelver drenerer 16.830 km² land.
Elven har også gitt navn til det kinesiske byfylket Suifenhe, som ligger langs den russisk-kinesiske grense. I den fruktbare elvedalen på russisk side ligger den viktige byen Ussurijsk.
Odin Lysaker
Odin Lysaker (født 1976) er en norsk filosof. Han er professor ved Universitetet i Agder.
Bakgrunn
Lysaker er ph.d. i filosofi fra Universitetet i Oslo (2011). Han var ph.d.-stipendiat ved forskningsprogrammet CULCOM (Kulturell kompleksitet i det nye Norge) ved Universitetet i Oslo (2006–2010). Lysaker var også assosiert ph.d.-stipendiat ved Etikkprogrammet ved Universitetet i Oslo (2006 – 2011).
Forskning
Lysakers forskningsinteresser er særlig etikk, politisk filosofi og sosialfilosofi. Han deltar i forskningsprosjektet WAIT ved Universitetet i Bergen (2017 –2019). Lysaker deltok i forskningsprosjektet NECORE ved PRIO (Institutt for fredsforskning) (2013 –2017).
Myanmar Airways International
Myanmar Airways International er et flyselskap fra Myanmar. Det blei grunnlagt i august 1993. Flyginger starta samme måned. Myanmar Airways International flyr utenriksruter til India, Thailand, Malaysia, Singapore, Kambodsja og Kina. Flyflåten består av Airbus A320 (2014).
Julia Görges
Julia Görges (født 2. november 1988 i Bad Oldesloe) er en tysk tennisspiller.
Don’t Play Me Cheap
Don't Play Me Cheap kan sikte til:
The Darjeeling Limited
The Darjeeling Limited er en dramakomedie fra 2007. Filmen er regissert av Wes Anderson. og har Owen Wilson, Adrien Brody og Jason Schwartzman i hovedrollene.
Wes Anderson laget også en slags forløper til filmen, kortfilmen Hotel Chevalier, som er med på bonusmaterialet til DVD-en. Denne 13 minutter lange kortfilmen er skrevet og regissert av Anderson, og handler om Jason Schwartzmans karakter Jack og hans kjæreste (spilt av Natalie Portman), som tilbringer natten sammen på Jacks hotellrom i Paris.
Handling
Brødrene Francis (Owen Wilson), Peter (Adrien Brody) og Jack (Jason Schwartzman), men da faren plutselig dør, bestemmer de seg for å legge ut på en spirituell reise gjennom India for å gjenvinne kontakten og setter seg på toget "The Darjeeling Limited". Imidlertid oppdager de at det er en grunn til at de mistet kontakten, og brødrenes lojalitet til hverandre settes på prøve gjennom hele turen.
Mildred Pierce
Mildred Pierce er en bok skrevet av den amerikanske forfatteren James M. Cain i 1941. Boken har blitt filmatisert to ganger, først som dramafilmen En amerikansk kvinne i 1945 med Joan Crawford i hovedrollen, deretter som mini-serien Mildred Pierce i 2011 med Kate Winslet i hovedrollen. Tittel-karakteren er en alenemor som lever i Glendale i California under den store depresjonen.
Handling
Historien er lagt til Glendale, California i løpet av 1930-tallet, og handler om en husmor, Mildred Pierce, som tilhører Middelklassen. og hennes forsøk på å opprettholde familiens sosiale stilling under den store depresjonen. Mildred skiller seg fra Bert, hennes arbeidsløse ektemann, og satser på å forsørge seg selv og barna på egen hånd. Mildred skaffer seg arbeid som servitør, men er bekymret for at jobben betaler for lite til å opprettholde hennes tidligere leve-standard.
I tillegg er Mildred bekymret for at hennes ambisiøse og stadig mer pretensiøse datter, Veda, vil synes hennes nye jobb er nedsettende. Men Mildred klarer etter hvert å åpne tre egne vellykkede restauranter, men må også takle dødsfallet til hennes yngre datter, Ray. Veda nyter morens ny-oppdagede økonomiske suksess, men blir stadig mer utakknemlig og krever mer og mer fra sin hardtarbeidende mor - samtidig som hun åpent fordømmer moren sin og alle andre som må arbeide for å leve. Når Mildred oppdager datterens plan om å presse en velstående familie med en falsk graviditet, sparker Mildred henne ut av hjemmet deres. Veda, som har trent til å bli opera-sangerinne, fortsetter med stor berømmelse.
Mildreds økende besettelse med datteren fører henne til å bruke sin tidligere kjæreste, Monty (en mann som, i likhet med Mildred, mistet familiens rikdom i begynnelsen av den store depresjonen) og hans sosiale status for å bringe Veda tilbake til livet hennes. Men for Mildred betyr dette at hun må bruke det aller meste av sine inntekter for å betale for Vedas mange ekstravaganser. Mildred og Monty gifter seg. Men hennes overdådige livsstil og forsømmelse av virksomhetene hennes, har påvirket bedriftens fortjeneste dramatisk. En rekke kreditorer dukker opp, ledet av Wally, en tidligere forretningsforbindelse av Bert. Mildred innrømmer overfor Bert at hun har svindlet penger fra bedriften sin for å kjøpe Vedas kjærlighet.
Men en dag oppdager Mildred at Veda har sex med hennes stefar. Mildred flytter deretter til Reno, i Nevada for å etablere ett nytt bosted for å få en rask skilsmisse fra Monty. Hun blir til slutt tvunget til å trekke seg fra hele forretningsimperiet sitt, og overlater alt sammen til Ida - en tidligere ansatt i bedriften. Bert og Mildred gifter seg på nytt etter hennes skilsmisse fra Monty. Veda reiser til Nevada for å tilsynelatende forsone seg med Mildred. Men flere måneder senere avslører Veda at hun planlegger å flytte til New York City sammen med Monty.
Shippingutvalget
Shippingutvalget ved Handelshøyskolen BI arbeider for å øke forståelsen for den maritime næringen blant studenter. Utvalget er et interesseutvalg, og medlemmene representerer mange av studieretningene ved Handelshøyskolen BI. Gjennom året arrangerer utvalget bedriftspresentasjoner, bedriftsbesøk, utenlandsturer og kurs for å gjøre studentene oppmerksomme på mulighetene i den maritime næringen. I tillegg arrangeres det en rekke sosiale events for at studentene skal kunne bli bedre kjent og knytte et nettverk blant studentene. Målet er å få flest mulige studenter til å se de mulighetene den maritime næringen tilbyr, for at studentene deretter kan gjøre seg opp en mening om dette er noe for dem.
Tilknytning
Oslo:
Shippingutvalget stiftet i 1998 er et utvalg under SBIO – Studentforeningen ved Handelshøyskolen BI i Oslo. Dette er med på å gjøre det lettere for utvalget å arrangere events for studentene ved BI Nydalen.
Bergen:
Shippingutvalget ved Handelshøyskolen BI i Bergen ble stiftet i 2012. Utvalget er under BIS - BI Studentsamfunn, en studentforening ved Bl i Bergen, Stavanger og Trondheim.
Folketingsvalget 1994
Folketingsvalget 1994 fant sted mandag den 21. september 1994, nesten fire år etter det siste folketingsvalget som ble avholdt 12. desember 1990. Koalisjonen mellom Socialdemokratiet, Radikale Venstre og Centrum-Demokraterne beholdt makta, sjøl om Kristeligt Folkeparti, som hadde vært del av Rasmussens første regjering, røk ut av Folketinget.
Møbelringen Cup 2005
Møbelringen Cup 2005 var den 5. utgaven av Møbelringen Cup og ble arrangert i Bodø Spektrum, Lånkehallen, Meldalshallen, Steinkjerhallen og Trondheim Spektrum i perioden 24.–27. november 2005, som oppkjøring til Håndball-VM 2005 i Russland.
Divot
Divot (no:torv), er navnet på gressklumpen som løsner fra bakken når man slår et golfslag.
En divot kan være et resultat av et dårlig golfslag der man «duffer» golfballen, det vil si at golf spilleren treffer foran ballen og dermed oppnår lite eller ingen ballkontakt, som videre resulterer i et kortere slag enn om spilleren hadde fått «rent» balltreff. Divot er også et resultat av at spilleren slår «ned» på ballen for å oppnå mest mulig spinn på ballen, noe som er spesielt ønskelig ved innspill på greener. Torven kan dermed i det andre tilfellet være en bekreftelse på et vel gjennomført golfslag.
São Pedro do Sul (Portugal)
São Pedro do Sul er en bykommune i det portugisiske distriktet Viseu.
Freguesier
Kommunen er delt inn i 14 freguesier (sogn):
Bauan
Bauan (Bayan ng Bauan) er en kommune på Filippinene. Kommunen ligger i landsdelen Luzon, og tilhører provinsen Batangas.
Barangayer
Bauan er inndelt i 40 baranggays.
Krafse (adelsslekt)
Krafse var en opprinnelig fynsk uradelsslekt. Den er antatt å stamme fra ridderen Niels Nielsen til Skovsbo som kjennes fra rundt år 1400, som er antatt å være farfar til biskop i Odense Mogens Krafse (død 1474) og høvedsmann på Københavns slott Jesper Krafse (død 1504). Sistnevnte var gift med Karen Tygesdatter Lunge til Basnæs, som tilhørte en av Danmarks fremste adelsslekter i middelalderen. Deres sønn Hans Krafse til Basnæs (1487–1530) ble medlem av det danske riksrådet i Frederik Is regjeringstid.
Isabelle Andersson
Isabelle Andersson (født 12. mars 2000 i Stockholm) er en svensk håndballspiller, som spiller for den svenske klubben og det svenske kvinnelandslaget.
Hun ble tatt ut i 19-mannstroppen til Tomas Axnér foran Håndball-EM 2020 i Danmark.
Myanma Airways
Myanma Airways er et flyselskap fra Myanmar. Det har hovedkvarter i Yangon og flyr innenriks og regionale ruter. Selskapet blei grunnlagt i 1948 som Union of Burma Airways (UBA), skifta navn til i Burma Airways Corporation i 1972 og fikk det nåværende navnet i 1989. Flyflåten består av ATR 42, ATR 72, Beechcraft 1900, Embraer 190 og Xian MA60 (2014).
Chip Taylor
Chip Taylor, født James Wesley Voight 21. mars 1940 i Yonkers, New York, er en amerikansk musiker som er mest kjent for å ha skrevet sangene «Wild Thing» og «Angel of the Morning».
Han er broren til skuespilleren Jon Voight og geologen Barry Voight og onkel til skuespillerinnen Angelina Jolie og skuespilleren James Haven.
Taylor gikk på erkebiskop Stepinac High School i White Plains, New York. Og i 1961 gikk han på Hartford University i Hartford, Connecticut i ett år.
Søren Nielsen May
Søren Nielsen May (født i Helsingborg, død 16. september 1679 i Holbæk), også skrevet Søren Nielsen Maj, var en dansk prest, som var sogneprest og prost i Holbæk på Sjælland. Han var onkel til statsmannen Peder Griffenfeld.
Chip Taylor
Etter et mislykket forsøk på å bli profesjonell golfspiller, gikk Taylor inn i musikkbransjen, og skrev pop- og rockelåter, både alene og sammen med andre låtskrivere, inkludert Al Gorgoni (som duoen Just Us), Billy Vera, Ted Daryll og Jerry Ragovoy.
Søren Nielsen May
Bakgrunn
Han var fra den dengang danske landsdelen Skåne og var utdannet magister fra Københavns Universitet. I unge år hadde han rykte som skjørtejeger; da en ny prest skulle utnevnes i Hvidovre i 1629 ble May anbefalt av de teologiske professorer, men Sjællands biskop Hans Poulsen Resen «besværede sig for sin Samvittigheds Skyld» for å ordinere ham, da han skulle være «berygtet for noen Letfærdighed formedelst tvende Kvindfolk».
Prest
May ble i stedet residerende kapellan i Holbæk i 1629, ble sogneprest der i 1633 og ble også prost i Merløse Herred i 1652. Han var i perioden 1630–1633 også preseptor (privatlærer) for Henrik Rosenkrantz til Arreskov, som døde 19 år gammel i Paris. Etter 50 år som prest fikk han tittelen jubellærer.
Chip Taylor
Sangene hans har blitt covret, og ofte blitt til hits, av et bredt spekter av musikere, inkludert The Troggs, Merrilee Rush & The Turnabouts, P.P. Arnold, Janis Joplin, Juice Newton, Anne Murray, Ace Frehley, Jimi Hendrix, Chrissie Hynde, Linda Ronstadt og Emmylou Harris.
Søren Nielsen May
Prest
Han var gift med Catharina Motzfeldt (født 1616 i København, død 1676 i Holbæk), datter av vinhandler og stadskaptein i København Peter Motzfeldt (1584–1650) og Maria von Heimbach, og som tilhørte en tysk adelsslekt opprinnelig fra Westfalen. De hadde totalt 20 barn, men mange døde unge. Svigersønnen, senere biskop i Christianssand Ludvig Stoud, var i unge år Mays kapellan i Holbæk. En annen svigersønn var sogneprest i Ølsted Herman Arentsen (1647–98), sønn av den kjente topografisk-statistiske forfatteren og rådmann i København Arent Berntsen. Søren Nielsen May har flere etterkommere i Norge, bl.a. barnebarnet, sogneprest i Kviteseid Otto Stoud, og barnebarnet Cathrine Medea May Arentsen (d. 1736), gift med sorenskriver i Øvre Telemark Peder Paus (1691–1759), samt oldebarnet, sorenskriver i Øvre Telemark Hans Paus (1721–1774).
Chip Taylor
I 2012 ga Paal Flaata ut et album med bare Chip Taylor sanger, Wait By the Fire – Songs of Chip Taylor.
Søren Nielsen May
Prest
Catharina Motzfelds søster Maria Molly Motzfeldt var mor til rikskansler og lensgreve Peder Griffenfeld, langt på vei Danmark-Norges faktiske makthaver i første del av 1670-tallet, samt til admiralitetsråd og generalkrigskommissær Albert Gyldensparre. Søren Nielsen May var meget stolt av slektskapet. Nevøen Griffenfeld gav ham en bot på 20 riksdaler for å ha bedt for «det griffenfeldtske hus» i kirken etter bønnen for kongehuset.
Han fikk i 1669 bygget gården som i dag kalles Søren Mays Gård i Klosterstræde 16 i Holbæk, og som fortsatt står. Den var hans privatbolig, mens han i tillegg hadde en embedsbolig i Klosterstræde 18 der hvor det gamle rådhuset står. En grunn til at han fikk bygget en ekstra bolig like ved var hans store familie og husholdning. Fra 1919 har Søren Mays Gård vært sete for Holbæk Museum.
Peter Comensoli
Bakgrunn
Peter Comensoli var fjerde sønn av Mick Comensoli og hans hustru Margaret. Han gikk på St John Vianney's Primary School, drevet av Sisters of the Good Samaritan, og St Paul's College i Bellambi, drevet av maristene. Deretter arbeidet han i bank i fire år og studerte økonomi ved University of Wollongong.
I 1986 begynte han på St Patrick's College i Manly for katolsk teologi og filosofi. I 1989 tok han en Bachelor of Theology og i 1991 en Bachelor of Sacred Theology ved Catholic Institute of Sydney.
Prest
Den 22. mai 1992 ble han presteviet av biskopen av Wollongong, William Edward Murray. Han var da kapellan i Unanderra og fra 1992 til 1995 prest ved Wollongong katedral og sykehusprest. Fra 1995 til 1996 var han menighetsadministrator i Shellharbour og fra 1997 kapellan i Rosemeadow. I 1998 ble han sent til for doktorgradsstudier i Roma, hvor han tok lisensiat i moralteologi fra Det pavelige akademi Alfonsiana i 2000.
Etter hjemkomsten til Australia var han kapellan i West Wollongong og fra 2000 til 2006 kansellist og notar i bispedømmet Wollongong.
I 2006 fikk han fortsette med studier i Skottland, hvor han fikk en Master of Letters i moralfilosofi fra University of Saint Andrews i 2007. I 2011 begynte han ved Edinburgh University i teologisk etikk med Oliver O'Donovan tok han doktorgrad med en avhandling med tittel'' Recognizing persons. The profoundly impaired and Christian anthropology ''. Deretter virket han som professor ved Catholic Institute i Sydney.
Hjelpebiskop i Sydney
Pave Benedikt XVI utnevnte ham 20. april 2011 til titulærbiskop av Tigisi in Numidia og hjelpebiskop i Sydney. Erkebiskopen av Sydney, kardinal George Pell, bispeviet ham den 8. juni samme år i Saint Mary's Cathedral i Sydney; medkonsekratorer var Philip Edward Wilson, erkebiskop av Adelaide, og Peter William Ingham, biskop av Wollongong.
Comensoli var generalvikar, og deretter apostolisk administrator for erkebispedømmet Sydney under vakansen i 2014. biskoppelig vikar var han ansvarlig for området livsvern, ekteskap og familie.
Biskop av Broken Bay
Pave Frans utnevnte ham til biskop av Broken Bay den 20. november 2014. Innsettelsen i embedet fant sted 12. desember samme år.
Comensoli gikk personlig god for kardinal Pell, som da var utsatt for en rekke beskyldninger, ved å undertegne et støtteskriv i 2015 i forbindelse med at Royal Commission into Institutional Child Sexual Abuse so skulle granske ham og andre; han beskrev Pell som «en mann med integritet», og betraktet ham som en personlig venn. Pell ble dømt i desember 2018 for det som skulle vise seg å være falske overgrepsanklage; etter anker ble Pell ble enstemmig frikjent av Australias høyesterett den 7. april 2020, og sluppet ut av fengsel.
Episkopalgenealogi
Hans episkopalgenealogi er:
Michele Brown
Michele Brown (født 3. juli 1939) er en australsk friidrettsutøver.
Hun representerte Australia under Sommer-OL 1964, hvor hun tok sølv i høydehopp.
Tolpinrudsvingen
Tolpinrudsvingen (1-39, 2-20) er en vei i Åsa i Ringerike kommune, på vestsiden av Steinsfjorden.
Tolpinrudsvingen er en sidevei til Åsaveien, på sørsiden av denne. Den går i en bue, med innkjøring fra Åsaveien både i øst- og vestenden. Nordre Loreåsen er en sidevei til Tolpinrudsvingen.
Veien ligger cirka 105 meter over havet i vestenden.
Tolpinrud bruk ligger i Tolpinrudsvingen 19.
Glen Provost
Glen John Provost (født 9. august 1949 i Lafayette i Louisiana i USA) er katolsk biskop av Lake Charles i Louisiana.
Bakgrunn
Glen Provost ble født til Cyrus og Sadie Marie Blanchet Provost i Lafayette i Louisiana. Han mottok en bachelorgrad i engelsk litteratur fra Saint Joseph Seminary College i Covington i Louisiana i 1971. Provost fortsatte studiene i Roma og bodde da på Pontifical North American College. I 1974 ble fikk kan bakkalaureat og året etter lisensiat ved Angelicum.
Provosts senere studier var ved Institut Catholique de Paris (1972: fransk språk); University of London (1980: viktoriansk språk); Don Quixote-instituttet i Salamanca (1997: spansk); Istituto Santa Maria i Roma (1971: italiensk); og omfattet også arkeologiske studieturer til Syria, Jordan og Tyrkia.
I 1981 oppnådde Provost en Master of English Literature-grad fra University of Louisiana-Lafayette.
Prest
Glen John Provost ble presteviet i Peterskirken den 29. juni 1975 av pave Paul VI.
Biskop
Den 6. mars 2007 utnevnte pave Benedikt XVI ham til biskop av Lake Charles. Erkebiskopen av New Orleans, Alfred Clifton Hughes, bispeviet ha den 3. april samme år; medkonsekranter var biskopen av Lafayette, Charles Michael Jarrell, og den emeriterte biskop av Lake Charles, Jude Speyrer. Hans innsettelse i embedet bragte til avslutning en to år lang vakans i bispedømmet etter at hans forgjenger, Edward Braxton, var blitt utnevnt til biskop av Belleville i Illinois, den 15. mars 2005.
Episkopalgenealogi
Hans episkopalgenealogi er:
Fridtjof Thoen
Fridtjof Thoen (født 25. september 1961) er en norsk tidligere judoka.
Han representerte Norge under Sommer-OL 1984, der han ble nummer 34.
Borgerkrigen i Nord-Jemen
Borgerkrigen i Nord-Jemen var en borgerkrig som ble utkjempet mellom jemenittiske rojalister, som satt ved makten, og republikanere, som ønsket å styrte kongedømmet og opprette en panarabisk republikk lignende Nassers Egypt. Krigen foregikk mellom 1962 og 1970 og begynte med at den republikanske lederen Abdullah al-Sallal gjorde statskupp i Nord-Jemen. Det førte til at den nylig kronede Imam Al-Badrs avgang og deklarasjonen av Jemen som en republikk under Sallals lederskap. Al-Badr flyktet til grensen til Saudi-Arabia og forsøkte å skaffe seg støtte for å gjenerobre makten.
Nassers opprinnelige plan med å sende styrker til Jemen skal ha vært å gjenerobre tittelen som leder av den arabiske verden. Nasser var blitt ydmyket da Den forente arabiske republikk viste seg å være mislykket. En rask og avgjørende seier i Jemen ville gjenopprette tapt ære, og dessuten kunne han bruke Nord-Jemen som base i et fremtidig forsøk på å frigjøre Sør-Jemen og den viktige havnebyen Aden fra den britiske kolonimakten. Nasser så på kolonialismebekjempelse som Egypts skjebne. Egypt hadde allerede støttet FNL under Algeriekrigen, noe som hadde ført til en politisk splittelse mellom Storbritannia og Frankrike på grunn av Frankrikes håndtering av situasjonen. Andre mål med krigen fra Egypts side kan ha vært å sikre egyptisk dominans i Rødehavet, samt å få revansj på den saudiske kongefamilien.
Til tross for av republikanerne mistet støtten de hadde hatt, lyktes de likevel å beholde kontrollen over landet, og i 1970 anerkjente Saudi-Arabia Jemen som en arabisk republikk og en fredsavtale ble signert. Egyptiske historikere refererer idag til krigen i Jemen som «Egypts Vietnam».
Tre tiår etter krigen bekreftet Shabtai Shavit og Ariel Sharon at Israel hadde vært hemmelig involvert i Jemen. Israel hadde gitt materiell støtte til rojalistene, og denne støtten var blitt transportert av Israels flyvåpen. Dette var en del av et privat samarbeid med en britisk leiesoldat-operasjon. Flyene som skulle transportere den materielle hjelpen, fløy langs den saudiarabiske kystlinjen. Saudi-Arabia, som på den tiden ikke hadde et radarsystem, hevdet i etterkant av uttalelsene at de ikke var klar over hva som skjedde. De israelske flyene fylte så bensin i Fransk Somaliland (nå Djibouti) før returen til Israel. Det ble også foreslått av man skulle bombe Saana. Denne ideen ble først støttet, men ble avblåst når Yitzak Rabin og Levi Eshkol nektet å gå med på det. De hemmelige forsyningene fortsatte gjennom en periode på to år, og i løpet av denne tiden ble det fløyet tur-retur 14 ganger. Mossad opererte også med flere agenter i Jemen. En av dem, Baruch Mizrahi, ble tatt til fange i 1967 og fengslet i Egypt. Han ble til slutt løslatt under en fangeutveksling mellom Israel og Egypt etter Jom kippur-krigen.
Bugøyfjord
Bugøyfjord (skoltesamisk: Reissvuõnn, nordsamisk: Reaisvuonna, kvensk: Reisivuono) er ei bygd og en grunnkrets i Sør-Varanger kommune i Troms og Finnmark. Den ligger innerst i Bugøyfjorden. Til Bugøyfjord hører også grendene Vaggi, Grundvik, Bakkeli og Valen. Europavei 6 går gjennom bygda. Grunnkretsen Bugøyfjord hadde 47 innbyggere pr. 1. januar 2017.
Bugøyfjord et overveiende samisk område fram til siste halvdel av 1860-tallet, da den finske innvandringen til Varanger startet for alvor, og i 1869 var en tredjedel av innbyggerne finlendere. Bygda var en av de første som ble brent av tyskerne under tilbaketrekningen i 1944.
Den samiske kunstneren John Savio vokste opp i Bugøyfjord. I 2004 ble det reist et monument til minne om Savio i bygda. Det ble utført av Tore Engen og har form som en stor sjamanhammer.
Mary Al-Atrash
Mary Al-Atrash (født 27. juni 1994) er en palestinsk svømmer.
Hun representerte Palestina under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Hans Krafse
Hans Krafse (født 1487, død 1530) var en dansk riksråd. Han var sønn av høvedsmann på Københavns slott Jesper Krafse og Karen Lunge til Basnæs. Faren tilhørte en nokså ukjent fynsk uradelsslekt, mens moren tilhørte en av Danmarks fornemste adelsslekter fra middelalderen («de gamle Lunger»). Morens familiebakgrunn og godsrikdom gjorde det mulig for Hans å innta en langt mer fremtredende stilling enn sin far.
Hans Krafse eide Basnæs og Egholm på Sjælland og Utterslev på Lolland og ble før 1507 i ung alder lensherre på Aalholm. Han var lensherre på Kalundborg 1517–1523. I 1523 betrodde Christian II forsvaret av Sjælland til Henrik Gjøe og Hans Krafse, men Krafse sviktet kongens sak og hyllet Frederik I, som deretter utnevnte ham til medlem av riksrådet og forlenet ham med Korsør slott. I 1525 ble han også ridder.
Hans segl finnes så vel på det kjente forbundet i 1524 mot lutherdommen som på den danske adels forsvarsforbund fra 1527 i anledning av Hartvig von der Wischs overfald på Hans Krafses venn Mogens Bille. I 1528 ble han sendt med fire andre riksråder for å møte svenskene ved Kongshelle og Nyløse. En tidlig død inntraff ham den 16. juni 1530, kun 43 år gammel. Hans Krafse ble 18. november 1520 gift med Lene Eilersdatter Hak til Egholm, som døde 1564.
Air Mandalay
Air Mandalay er et flyselskap fra Myanmar. Det opererer fra Yangon internasjonale lufthavn. Selskapet blei grunnlagt i oktober 1994. Det starta flyginger samme måned. Air Mandalay flyr innenriksruter i Myanmar. Flyflåten består av ATR 42 og ATR 72.
Johanne Skram Knudsen
Ida Johanne Skram Knudsen (født 9. oktober 1889 i København, død 	6. september 1971), var en dansk manusforfatter, datter av Amalie Skram og hennes andre ektefelle Erik Skram.
Hun har skrevet manus til to svenske filmer; Gatans barn fra 1914, regissert av Victor Sjöström og När konstnärer älska fra 1915, regi ved Mauritz Stiller.
Skram Knudsen var gift to ganger, først med forfatteren Poul Knudsen som hun fikk et barn med, deretter med Arvid Rørdam, som hun var gift med til han døde i 1963. I siste ekteskap fikk hun to barn.
Lianna Swan
Lianna Swan (født 25. mars 1997) er en pakistansk svømmer.
Hun representerte Pakistan under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Julia Gina Plahte Vance
Julia Gina Plahte Vance (født 13. juli 1968) er en norsk billedhogger og samtidskunster. Foruten stein (marmor, granitt, alabast og skifer) arbeider hun også med materialene bronse, stål, glass og sølv. Hun har bl.a utdannelse innen skrifttegn og kalligrafi med studier i Oslo og London. I 1992 begynte hun å arbeide med stein, på steinhuggerverkstedet Johansen Monumenthuggeri i Skjeberg og i det internasjonalt anerkjente marmorverkstedet Studio Sem i Pietrasanta i Italia. Vance sine skulpturer befinner seg i grenselandet mellom klassisk form og konseptuelt uttrykk. Formspråket er som oftest stramme flater og buer med presist definerte kanter og linjer.
Utdanning
Fra 1984 til 1991 utdannet hun seg innen grafikk (billedkunst), men også innen grafisk design. Hun hadde også en periode hvor hun gikk maskin- og dekklinje på skoleskipet Christian Radich. Mellom 1991 og 1992 studerte hun ved Roehampton Institute of Higher Education, Calligraphy Department i London. Fra 1997 til 2001 tok hun allmennlærerutdanning i Oslo.
Arbeid
Vance har forelest om kalligrafi i Norge, England og Belgia. Hun har også hatt oppdrag som bokillustratør. Hun er medlem Norsk Billedhuggerforening (NBF) og The Royal British Society of Sculptors (RBS). Vance er medlem av Pregkomiteen i Norges Bank.
Kalligrafi i to og tre dimensjoner
Julia Vance har arbeidet med kalligrafi siden 1993. Til å begynne med var det tradisjonell kalligrafi skrevet på papir. I 1996 hadde hun den første utstillingen med kalligrafi på steintavler. Derfra har hun fortsatt sitt arbeide, særlig i stein. Hennes presist hugde stein skulpturer virker som bøyd stein, med presist definerte kurver og kanter. Skulpturer basert på ord og bokstaver laget tredimensjonalt. De oppmuntrer til refleksjon på to nivåer; på form og innhold og på forholdet mellom disse. Vances arbeid reflekterer rundt tilhørighet og identitet, blant annet ved bruk av ord eller tema som 'we/me', 'hold' og 'to'. Fra 2006 har hun arbeidet med bokstav og skriftskulpturer i marmor og granitt, vekselsvis i Pietrasanta, Italia og i Oslo.
Oppdrag
Vance har hatt flere utsmykningsoppdrag og bestillingsverk, blant annet en rekke inskripsjoner i stein (skriftbilder). I 1999 til Otto Sverdrup-monumentet av Per Ung, i Terråk. I 1992 en utvidelse av Steinrøysa av Nils Aas, foran NRK, Oslo. I 2001 lagde hun tolv inskripsjoner på stein til hurtigruteskipet MS «Trollfjord». I 2004 gjorde hun en inskripsjon på det nyoppførte klokketårnet på gravstedet for Holt kirke i Kongsvinger. I glass har hun laget en inskripsjon i 1994, for Munch museets foyé, Oslo. Blant de større oppdragene er skulpturen annerledes, på Kulturhuskaia, Larvik i 2009.
Utstillinger
Hun har hatt flere utstillinger, de fleste i Norge, men også i England, Russland, Italia, Nederland, De forente arabiske emirater, Belgia og Sverige. Den første separatutstillingen med skulpturer i Norge, fant sted i Bærum Kunstforening våren 2014, hvor hun viste over 30 skulpturer i marmor, granitt, alabast, glass og bronse. Utstillingen fikk en del publisitet, blant annet et TV-program i NRK2. Dokumentaren handler om norske billedhuggere som har arbeidet med skulpturer i Italia de siste 100 årene. I 2015 ble hun invitert av The Borough of Kensington and Chelsea og The Royal British Society of Sculptors til å vise skulpturen HOLD, en marmorskulptur på 4 tonn, i Holland Park, London.
Norby (adelsslekt)
Norby var en fynsk uradelsslekt. Slekten var opprinnelig en relativt ukjent og ikke spesielt velstående adelsslekt. Søren Norby gjorde seg bemerket som sjøoffiser, feltherre og politiker på begynnelsen av 1500-tallet, og mottok bl.a. Island og Finland i forlening.
Antonina Lazareva
Antonina Lazareva (født 27. mars 1941) er en russisk friidrettsutøver.
Hun representerte Sovjetunionen under Sommer-OL 1968, hvor hun tok sølv i høydehopp.
Holtane
Holtane er en gård med to matrikkelgårder og flere bruk på Tjøme. Gården ligger på Tjømes østside, og innmarka ligger solvendt. Våningshuset på Nedre Holtane er trolig Tjømes eldste. Huset er preget av nyvinningene på 15- og 1600-tallet, vinduer, pipe, peis og jernovner; noe som ga mulighet til oppdeling av huset med flere rom, og ikke minst loftsetasje. Våningshuset på Nedre Holtane er trolig bygd omkring år 1700. Hovedfasaden er gavlveggen mot sør. På vestveggen er et bislag med dør rett inn i storstua, og trapp opp til loftsetasjen. Mot øst har huset en lavere lukket svalgang, inndelt i flere rom.
Våningshuset på Nedre Holtane er fredet etter kulturminneloven.
Air Bagan
Air Bagan er et flyselskap fra Myanmar med hovedkontor i Yangon. Det opererer fra Yangon internasjonale lufthavn. Selskapet blei grunnlagt i juni 2004. Det starta flyginger i oktober samme året. Air Bagan trafikkerer innenriksruter og flyr til Chiang Mai i Thailand (2014). Flyflåten består av ATR 42, ATR 72 og Fokker 100.
Jamila Sanmoogan
Jamila Sanmoogan (født 20. mars 1997) er en guyansk svømmer.
Hun representerte Guyana under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Calaca
Calaca (Bayan ng Calaca) er en kommune på Filippinene. Kommunen ligger i landsdelen Luzon, og tilhører provinsen Batangas.
Calaca er kjent for den livlige Calacatchara-festivalen (et portmanteau fra Calaca og atchara (chutney) oppkalt etter den filippinske retten atchara (chutney) (laget fra papaya).
Barangayer
Calaca er inndelt i 40 baranggays.
Frank Evensen
Frank Evensen (født 24. juli 1962) er en norsk tidligere judoka.
Han representerte Norge under Sommer-OL 1984, der han ble nummer 19.
Botolvsmesse
Botolvsmesse, Botolfsmesse eller Botsok (også festum Botolphi abbatis) er en messedag feiret 17. juni til minne om St. Botolv, en av de viktigste helgenene i den anglikanske kirke.
På primstaven er merket et kors, en krone eller en bispestav.
Tvunget eutanasi
Tvunget eutanasi inntreffer når eutanasi blir utført på en person som ville være istand til å sørge for et informert samtykke, men som ikke gjør det, enten fordi personene ikke ønsker å dø eller fordi de ikke er blitt spurt.
Tvunget eutanasi står i motsetning til frivillig eutanasi (som har pasientens samtykke) og ikke-frivillig eutanasi (når pasienten ikka kan gi informert samtykke, for eksempel når en pasient er i koma eller er et barn). Tvunget eutanasi møter allmenn motstand og er betraktet som en kriminell handling innenfor alle rettslige jurisdiksjoner. Referanse til det eller frykt for det er noen ganger brukt som begrunnelse for ikke å endre lover som er relatert til andre former for eutanasi.
Days of Future Passed
Days of Future Passed er det andre albumet og første konseptalbumet fra det engelske prog-rock bandet The Moody Blues, utgitt i november 1967 av Deram Records. Med sin sammensmelting av orkester- og rock-elementer har den blitt sett på som et av de første eksemplene på progressiv rock. Albumet ble spilt inn på en tid da Moody Blues hadde økonomiske vanskeligheter og mangel på suksess.
Deres plateselskap, Decca Records, ga dem en sjanse til å spille inn en stereo-LP som kombinerte musikken deres med et symfoniorkester. De bestemte seg for å komponere en serie sanger om hverdagslivets liv, hvor gruppen og orkesteret for det meste spilte hver for seg og det ble mixet sammen. Det var en moderat suksess ved utgivelsen, men ble jevnlig spilt på radio, spesielt hit-singelen «Nights in White Satin».
Populariteten økte og økte de neste årene, og albumet har siden blitt oppført blant de viktigste albumene fra 1967 av magasinet Rolling Stones.
Albumet er ikke bare et verk av The Moody Blues, men også Peter Knight som arrangerte og dirigent av London Festival Orchestra medvirket sterkt til det endelige resultatet.
Historien om albumet
The Moody Blues hadde startet som et rhythm and blues band. Etter som bandet hadde fått utbetalt forskudd for et album som aldri ble laget ønsket plateselskapet at de isteden hjalp dem med et annet prosjekt. Plateselskapet Decca hadde eksperimentert med stereofonisk lyd på klassiske innspillinger, og håpet at også pop markedet ville bli interessert om de flette klassiske musikk med gruppens tolkning av denne musikken. Decca ønsket å få spilt inn en moderne versjon av Antonín Dvořáks symfoni nr. 9 for å demonstrere deres nyeste innspillingsteknikker. (Imidlertid bestrider innspillingstekniker Derek Varnals denne historien). Etter å ha forsøkt å jobbe litt med ideen bestemte bandet seg for (til å begynne med uten Deccas viten) om å lage et album basert på noen melodier de hadde laget og fremført på konserter, og blande disse med klassiske arrangementer.
Alle bandmedlemmene var med på å lage melodiene og Peter Knight laget orkester-arrangementene som ble fremført av London Festival Orchestra.
Innspillingen av albumet fant sted i Decca Studios i West Hampstead, London mellom 9. mai og 3. november 1967. Bandet jobbet med plateprodusent Tony Clarke, Derek Varnals og dirigent Peter Knight. Gruppen spilte inn melodiene først og sendte båndene til Knight som laget orkester arrangementene og spilte inn orkesterdelen. Bandet og orkesteret spiller faktisk bare sammen i løpet av den siste delen av «Nights In White Satin». At albumet allikevel fikk en fin helhet mellom band og orkester har nok Knight mye av æren for.
Days of Future Passed ble utgitt 10. november 1967 i Storbritannia og 11. november i USA. Det nådde nummer 27 i UK Albums Chart. I USA var det et jevnt salg på slutten av 1960-tallet, hjulpet av FM-radiospill av «Nights in White Satin», og nådde til slutt topp 3 på US Billboard-listen i 1972 fem år etter utgivelsen.
Omtale
Musikkanmeldere mener at albumet er et av de tidligste eksemplene på progressiv rockemusikk. Bill Holdship fra magasinet Yahoo! Musikk bemerker at bandet «skapte en hel ny sjanger her». David Fricke omtaler det som «et av de essensielle albumene fra 1967» og finner det «nærmere høyverdig pomp enn psykedelia». Will Hermes omtalte albumet som «en essensiell progressiv rockeplate» og mener at bruken av Mellotron, en tidlig forløper til sampleren, gjorde det til et «signaturalbum for sjangeren». AllMusic redaktør Bruce Eder kaller albumet «et av de definerende elementene i den blomstrende psykedeliske tiden, og et av de mest varig populære albumene i sin tid».
Nyutgivelser
Albumet ble utgitt som et kvadrofonisk spole-bånd i 1977. Denne masteren ble også brukt til en 2001 dts 5.1-kanals CD utgivelse og igjen for en to-plate Deluxe Edition SACD utgivelse i 2006.
17. november 2017 ble denne originale mixen for første gang tilgjengelig på CD som Days of Future Passed 50th Anniversary Deluxe Edition. De utga også The Moody Blues Days of Future Past Live som ble spilt inn live i Toronto 13. juli 2017 med fullt orkester.
Medvirkende
The Moody Blues
Orkester
Andre medvirkende
Radio Radio TV Sleep (film)
Radio Radio TV Sleep er en konsertfilm med det norske rockebandet BigBang, utgitt av Warner i 2003. Det ble også utgitt et dobbelt konsertalbum med samme navn, samme år. Filmen lå 20 uker på VG-lista i 2004, og 2007, med nummer én som beste plassering.
Hoveddelen av DVD-en er en konserfilm som ble filmet under BigBangs Radio Radio TV Sleep turné i januar-februar 2003. I tillegg til akustiske og elektriske låter, ser man også bandet på turnébussen, på lydsjekk og på Youngstorget under en demonstrasjon mot krigen i Irak.
Tittelen er en juksekode man kan trykke inn på fjernkontrollen for å få gratis betal-TV på norske hoteller.
NOU 2020: 14 Ny barnelov
NOU 2020: 14 Ny barnelov — Til barnets beste er en norsk offentlig utredning (NOU) fra et lovutvalg som ble oppnevnt i statsråd 7. desember 2018 for å revidere barneloven av 1981.
Utvalget avga sin utredning til Barne- og familiedepartementet 4. desember 2020. Det ble ledet av lagdommer Torstein Frantzen og ble kalt barnelovutvalget. Utredningen ble sendt på høring 14. januar 2021 med høringsfrist 6. mai 2021.
Departementet er i ull gang med oppfølging av Barnelovutvalgets forslag, men det er ikke satt noen konkret dato for når en lovproposisjon vil legges frem for Stortinget.
Medlemmer
Barnelovutvalget besto av lagdommer Torstein Frantzen (leder), professor Lena R.L. Bendiksen, førsteamanuensis Torunn Elise Kvisberg, tingrettsdommer Anne Marie Selvaag, advokat Marius Emberland, advokat Hanne Sverdrup Dahl, advokat Geir Kjell Andersland, psykologspesialist Nadia Ansar og professor Kjell Erik Lommerud.
Forslag i utredningen
Utredningen inneholder et fullstendig forslag til en ny lov om barn og foreldre (barneloven) som skal den erstatte den gjeldende barnelova av 1981.
Utvalget foreslår å løfte frem noen sentrale menneskerettigheter for barn helt først i loven, hvor det står at barnet har rett til å medvirke og at barnet har rett til respekt for sitt familieliv.
Utvalget mener at barnelovens terminologi bør være kjønnsnøytral slik at den nye loven ikke skal bruke ordene «mor», «far», «medmor», «kvinne» og «mann». Av kapasitetshensyn fikk ikke utvalget gjennomført den kjønnsnøytrale terminologien fullstendig i lovutkastet. Et eksempel på en delvis kjønnsnøytral bestemmelse i utvalgets lovforslag er forslaget til § 2-2 Morskap hvor det står «Den som har født barnet, er mor til barnet.» I den gjeldende barneloven § 2 Kven som er mor til barnet står det at «Som mor til barnet skal reknast den kvinna som har fødd barnet.» Som en mulig erstatning for «mor» pekte utvalget på «fødeforelderen», og «den andre forelderen» som en mulig erstatning for «far».
Standard solmodell
Standard solmodell (, SSM) refererer til en matematisk behandling av solen som en sfærisk kule av gass (i varierende faser av ionisering, hvor hydrogen i det dype indre blir en fullstendig ionisert plasma). Denne modellen har en stjernestruktur beskrevet av flere differensialligninger utledet fra basiske fysiske prinsipper. Modellen er begrenset av randbetingelser, nemlig luminositet, radius, alder og solens sammensetning, som er godt bestemt. Solens alder kan ikke måles direkte, men en måte å anslå alderen er fra alderen av de eldste meteorittene og modeller av solsystemets opprinnelse og utvikling. Sammensetningen i fotosfæren til dagens sol, per masse, er 74,9 % hydrogen og 23,8 % helium. Alle tyngre grunnstoffer, kalt metaller i astronomien, står for mindre enn to prosent av massen. SSM brukes til å teste gyldigheten av teorien om stjerners utvikling. Den eneste måten å fastslå de to frie parametrene i modellen for stjerneutviklingen er å justere SSM til å «passe» til den observerte solen.
Dirngulbai Misech
Dirngulbai Misech (født 27. september 1997) er en palauisk svømmer.
Skogklatresmett
Skogklatresmett er en fugl og den eneste arten i slekten Acanthisitta i familien klatresmetter.
Dirngulbai Misech
Hun representerte Palau under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Skogklatresmett
Underarter
Det er beskrevet to underarter av Skogklatresmett :
Calatagan
Calaca (Bayan ng Calatagan) er en kommune på Filippinene. Kommunen ligger i landsdelen Luzon, og tilhører provinsen Batangas.
Barangayer
Calatagan er inndelt i 25 baranggays.
Let’s Kill Bobby Z
Let's Kill Bobby Z (orig. The Death and Life of Bobby Z) er en actionthriller fra 2007. Filmen er regissert av John Herzfeld, og har Paul Walker, Laurence Fishburne og Olivia Wilde i hovedrollene.
Handling
Tim Kearney (Paul Walker) er en fengselsinnsatt som ikke har noen spesiell fremtid. Men så kommer politimannen Tad Gruzsa (Laurence Fishburne) med et tilbud han ikke kan avslå: han vil ha Tim til å late som han er krimkongen Bobby Z, som likner svært mye på ham. Ligaen som Bobby Z er en del av har nemlig kidnappet partneren til Gruzsa, og de vil ofre Z i en byttehandel – selv om han egentlig er død. Tim skal gå inn i rollen som Bobby Z til hver minste detalj. Men ting går ikke helt som planlagt: Tim forelsker seg i Z's eks-elsker Elizabeth (Olivia Wilde), og havner etterhvert på rømmen med Kit (J.R. Villarreal), den tolv år gamle sønnen til Z, når forhandlingene skjærer seg.
Yordanka Blagoeva
Yordanka Blagoeva (født 19. januar 1947) er en bulgarsk friidrettsutøver.
NM i rulleskiskyting 2017
Norgesmesterskapet i rulleskiskyting 2017 ble arrangert i Sirdal 23. og 24. september 2017 av Tonstad Idrettslag.
Urszula Kielan
Urszula Kielan (født 10. oktober 1960) er en polsk friidrettsutøver.
Hun representerte Polen under Sommer-OL 1980, hvor hun tok sølv i høydehopp.
Metopella bousfieldi
Metopella bousfieldi er en art av slekten Metopella som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Sonia Aktar
Sonia Aktar (født 15. juli 1997) er en bangladeshisk svømmer.
Hun representerte Bangladesh under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Metopella buynitzkii
Metopella buynitzkii er en art av slekten Metopella som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.